Zagor

Zagor je italijanski strip čiji su orginalni tvorci scenarista Sergio Bonelli (pseudonim Guido Nolitta) i strip crtač Gallieno Ferri.

Prvi broj pod nazivom La foresta degli agguati ("Zasjeda u šumi") se pojavio na kioscima 15. juna 1961. godine u izdanju izdavačke kuće Edizioni Araldo (danas "Sergio Bonelli Editore").[ Zagor nije zamišljen kao klasični western, tada popularan žanr u Italiji, već kao kombinacija pustolovnog, kriminalističkog, fantastičnog i horor stripa. Strip je polučio uspjeh, te je osim Italije doživio izdanja i u Brazilu, Turskoj, Francuskoj, Španiji, Bosni i Hercegovini, Hrvatskoj, Sloveniji...

 Radnja 
Radnja stripa se dešava u izmišljenoj Darkwoodskoj šumi u Sjevernoj Americi. Zagor je predstavljen kao lik atletske građe sa prepoznatljivim kostimom, čiji je osnovni dio crvena majica sa žutim krugom u sredini, u kojem je nacrtana slika orla raširenih krila. Njegov vjerni pomoćnik i saputnik u brojnim avanturama je simpatični debeli Meksikanac Chico. Tu su još i Tonka, poglavica Mohawka i Zagorov krvni brat, Doc Lester, indijanski vrač Mnogooki (Many eyes), itd. Jedan od njegovih legendarnih neprijatelja je ludi naučnik po imenu Hellingen.

 Lik 
Zagorovo pravo ime je Patrick Wilding. Kao dječaku roditelje su mu ubili Indijanci, a život mu spašava lutalica Wandering Fitzy. Djetinjstvo provodi odrastajući u prirodi s Fitzyjem, koji ga između ostalog uči i kako rukovati sjekirom. Kao mladić Zagor pronalazi pleme koje mu je ubilo roditelje i njihovog vođu Salomona Kinskog. Nakon krvoprolića, prilikom kojeg je Zagor ubio većinu članova iz tog plemena, Zagor ubije i Kinskog. Međutim, prije smrti mu Kinsky otkriva motive napada na njegovog oca: Zagorov otac je, kao vojni oficir, izvršio masakr nad ženama i djecom iz jednog indijanskog plemena i zbog toga je nečasno otpušten iz vojske. Nakon toga Zagor se zaklinje da će se do kraja života boriti protiv nepravde.

Nedugo potom Zagor uz pomoć prijatelja, glumačke obitelji Sullivan, osmišljava kostim s likom orla (koji poručuje Indijancima da ga šalje Manitu), te se na skupu indijanskih poglavica spektakularno pojavljuje uz vatromet.

Zagorov najbolji prijatelj, koji s njim i živi, je Meksikanac "Don" Chico Felipe Cayetano Lopez Martinez y Gonzales, ili kraće Chico. To je komični lik i potpuna je suprotnost Zagoru. Nizak je, debeo, izuzetno nespretan i proždrljiv, potkupljiv, hvalisav, ali i simpatičan. Zbog svoje lakomosti za jelom često upada u najrazličitije i najnevjerovatnije situacije i neprilike, te ga tada Zagor mora spašavati. Ipak, Chico je i glavni Zagorov oslonac i vjerna desna ruka, te ga prati redovno u svim pustolovinama, a nerijetko preuzima i glavnu ulogu. Indijansko ime mu je Mali čovjek s velikim trbuhom.<ref name="zg">Zagorova biografija sa   Zagorpedije'# učitano 11.5.2014 </ref>Zagor strip  sa stranice stripovi.com učitano 11.5.2014 Čikova biografija sa  Zagorpedije učitano 11.5.2014 

Adaptacija
Filmovi
 Zagor (Mehmet Aslan, 1970)
 Zagor kara bela (Nisan Hançer, 1971)
 Zagor kara korsan'in hazineleri'' (Nisan Hançer, 1971)

 Reference 

 Vanjski linkovi 

 Službena stranica izdavača 
 Zagor na službenoj stranici izdavača
 Zagor i drugi stripovi

Kategorija:Likovi iz stripova
Kategorija:Italijanski stripovi
Kategorija:Stripovi osnovani 1961.